Gigi Becali a participat duminică la slujba oficiată de doi călugări de la Muntele Athos, veniţi special pentru el. La acest eveniment, la care au luat parte 85 de deţinuţi, patronul Stelei ar fi fost protagonistul unui incident.

Potrivit wowbiz.ro, interlopul Ilie Alexandru, alias Sandu Geamănu, a încercat să-l provoace pe Gigi Becali, ba chiar a şi scuipat în direcţia acestuia. Gardienii au intervenit rapid şi au pus capăt scenei.

Geamănu, legături cu un dosar al lui Becali

Sandu Geamănu ar fi fost implicat in scandalul furtului maşinii finanţatorului Stelei, iar complicii lui ar fi fost sechestraţi ulterior de Gigi Becali şi obligaţi să dea maşina înapoi. Patronul campioanei a fost condamnat ca urmare a sentinţei din acest dosar.

Interlopul Sandu Geamănu ispăşeste o condamnare de 25 de ani cu executare, pentru omor, sentinţă dată acum 6 luni.